L'alcalde destaca el valor del patrimoni militar de Llíria
19 de febrer de 2018

L'alcalde de Llíria, Manolo Civera, va impartir una xarrada, en el Museu Històric Militar de València, sobre l'antic camp d'aviació de la capital del Camp de Túria, dins del cicle de conferències organitzat per la Fundació Aèria de la Comunitat Valenciana.

“L’antic aeròdrom, que està situat en l'actual polígon de Carrasses, va ser enclavament estratègic, vestigi de la Guerra Civil espanyola i està rodejat, al seu torn, per diverses construccions relacionades amb el litigi, com són trinxeres, refugis i polvorins” va destacar l'alcalde de Llíria

D'esta manera, la ponència va servir per a donar a conéixer esta sèrie d'elements del patrimoni historicomilitar de Llíria, que “l'Ajuntament edetà també pretén posar en valor i convertir-los, entre altres qüestions, en un focus d'atracció turística” va assenyalar Manolo Civera.

Esta iniciativa s'enllaça, a més, amb el compromís per part del Govern municipal, de recuperar la Memòria Històrica del municipi. En este sentit s'ha impulsat la creació d'un Comissionat d'Experts de la Memòria Històrica, que té com un dels seus objectius l'elaboració d'un pla integral que identifique els vestigis relatius a la Guerra Civil, promoure les accions de catalogació i protecció dels documents oficials de l'Ajuntament relacionats amb la Memòria Històrica i impulsar les activitats de difusió del coneixement sobre esta matèria